CELEX: C2004/106/153
Language: da
Date: 2004-04-30 00:00:00
Title: Sag T-87/04: Saganlagt den 1.marts 2004 af Milagros Irene Arranz Benítez mod Europa-Parlamentet

30.4.2004   
            
            
               DA
            
            
               Den Europæiske Unions Tidende
            
            
               C 106/78
            
         Sag anlagt den 1. marts 2004 af Milagros Irene Arranz Benítez mod Europa-Parlamentet
   (Sag T-87/04)
   (2004/C 106/153)
   Processprog: fransk
   Ved De Europæiske Fællesskabers Ret i Første Instans er der den 1. marts 2004 anlagt sag mod Europa-Parlamentet af Milagros Irene Arranz Benítez, Bruxelles, ved avocats Sébastien Orlandi, Albert Coolen, Jean-Nöel Louis og Etienne Marchal, og med valgt adresse i Luxembourg.
   Sagsøgeren har nedlagt følgende påstande:
   
               —
            
            
               Annullation af afgørelsen af 15. april 2003 fra chefen for tjenestegrenen »Individuelle Rettigheder« i Parlamentet
            
         
               —
            
            
               Europa-Parlamentet tilpligtes at betale sagens omkostninger.
            
         Søgsmålsgrunde og væsentligste argumenter:
   Ved den anfægtede retsakt har Parlamentet med henblik på beregningen af det beløb, der i henhold til artikel 3 i forordning nr. 260/68 (1) skal fratrækkes i beskatningsgrundlaget, og beregningen af sagsøgerens udlandstillæg besluttet kun at tage hensyn til to af sagsøgerens fire børn, idet det i afgørelsen anføres, at børnenes faktiske underhold var delt mellem sagsøgeren og hendes tidligere mand, der ligeledes er tjenestemand og har ret til de samme fordele. Sagsøgeren har bestridt afgørelsen og til støtte herfor gjort gældende, at hun alene står for børnenes faktiske underhold, idet det månedlige bidrag, som hendes tidligere mand betaler for hvert barn, er lavere end det beløb, der er fastsat i konklusionerne nr. 188/89 fra administrationscheferne, og i hvert fald ikke er stort nok til, at det kan antages, at børnenes far har forsørgerpligten over for dem, når henses til hans lønklasse og til, at han gør tjeneste uden for Fællesskaberne.
   
      (1)  Rådets forordning (EØF, Euratom, EKSF) nr. 260/68 af 29.2.1968 om fastlæggelse af betingelserne for og fremgangsmåden ved opkrævning af skat til De Europæiske Fællesskaber. EFT 1968 I, s. 37.